Microsoftilta vahva tulos - Arvopaperi
29.1. 08:01
Microsoftilta vahva tulos
Kuva: Krista Kierikka Microsoftin vuoden viimeinen neljännes sujui odotuksia vahvemmin. Yhtiön loka-joulukuun osakekohtainen tulos kasvoi 0,78 dollariin, kun analyytikot odottivat 0,71 dollaria osakkeelta. Vuosi sitten yhtiön osakekohtainen tulos oli 0,62 dollaria. Liiketulos kasvoi 7,9 miljardiin dollariin, mikä oli kolme prosenttia vertailukautta enemmän. Tuloskasvua hillitsi dollarin vahvistuminen. Microsoftin viimeisimmän neljänneksen liikevaihto supistui 23,8 miljardiin dollariin, mikä on kaksi miljardia vähemmän kuin vuotta aiemmin. Microsoftin puhelintoimintojen liikevaihto pieneni 49 prosenttia vertailukaudesta, mutta muilla tuotealueilla sujui paremmin. Surface-tuotteiden liikevaihto oli 1,3 miljardia dollaria, kasvua edellisvuodesta noin 30 prosenttia. Pilvipalveluiden liikevaihto kasvoi peräti 70 prosenttia. Myös Microsoftin perinteisempi toimiala, eli PC-käyttöjärjestelmä kehittyi vahvasti. Uusi Windows 10-käyttöjärjestelmä on ladattu jo 200 miljoonaan koneeseen. Alkaneelta neljännekseltä yhtiö odottaa noin 22 miljardin dollarin liikevaihtoa Yhtiön osake vahvistui neljä prosenttia Wall Streetin jälkimarkkinoilla. Twiittaa